Diari Oficial de la Generalitat Valenciana


Sumari del DOGV 7206, del 04-02-2014 (2014/825)

Notificació del laude emés per la Junta Arbitral de Transports d'Alacant. Expedient número 043/13-A .
-----------------------------------------------------------------------------------------------------

### Dades del document

Número de DOGV
:   7206

Data del DOGV
:   04-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/825


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 043/13-A . [2014/825]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Fret Logístic, SL, que s'ha dictat un laude en l'expedient de referència, i com que no és possible la seua notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que s'indica a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro, que justifica la seua absència. Secretària vocal: Carolina Casal Asensio. Parts. Reclamant: Hermanos Robledo, SA, representada per Manuel Robledo Montequin. Reclamat: Fret Logistic, SL, que no compareix a l'acte de vista.  
Alacant, 17 d'octubre de 2013. A les 10.00 hores constituïxen la Junta Arbitral de Transports els membres expressats al marge i amb l'assistència de les parts, per a resoldre l'expedient 043/13-A, i té lloc la vista oral respecte de la reclamació següent: impagament de ports. Incompareixença del demandat.  
  
El president inicia la vista oral i comprova la identitat de la part compareixent i la qualitat amb què intervé.  
A la part reclamada, li va ser notificada la demanda i la citació a la vista per al dia 17 d'octubre de 2013 per mitjà d'un escrit que va rebre el 23 d'agost de 2013 un empleat, segons queda acreditat amb l'avís de recepció expedit pel Servici de Correus i que consta en l'expedient.  
  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va contractar amb la reclamada la realització d'un servici de transport internacional amb càrrega a Anvers (Bèlgica) i descàrrega a Bordeus (França). El servici es realitza sense cap incidència, i presenta a cobrament la factura núm. 40-575525, de 25 de desembre de 2012, per un import de 1.028.50 euros.  
Realitzades diverses gestions per al cobrament, no s'ha aconseguit cobrar el deute, per la qual cosa s'interposa esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 1.028.50 euros.  
Atés que no hi ha més al·legacions i debatuda la demanda, es considera conclosa la vista.  
S'apliquen els fonaments jurídics següents:  
1. Quant a la competència territorial, referida als transports realitzats, l'article 31.1 del CMR diu que per a tots els litigis que puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la seua residència habitual, el seu domicili principal o la sucursal d'agència per mitjà de la qual ha sigut conclòs el contracte de transport i b) Està situat el lloc en què el transportista es va fer càrrec de la mercaderia o el lloc designat per a l'entrega d'esta, i només es poden triar estes jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/1990) referida al transport nacional.   
  
2. La submissió, ja que la contractació es realitza entre dos empreses espanyoles, a més d'estar expressament pactada en el document CMR, està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: ?es presumirà que hi ha este acord de sotmetiment a l'arbitratge de les juntes sempre que la quantia de la controvèrsia no excedisca els 6.000.00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat?.  
3. La normativa nacional està complementada, quant als transports de caràcter internacional, pel Conveni de 19 de maig de 1956, a què es va adherir Espanya per l'Instrument del 12 de setembre de 1973 (Ministeri d'Assumptes Exteriors, BOE de 7 de maig de 1974, núm. 109). Contracte de Transport Internacional de Mercaderies per Carretera (CMR), modificat pel Protocol de 5 de juliol de 1978 a què es va adherir Espanya per l'Instrument de 23 de setembre de 1982 (Direcció de l'Estat) publicat en el BOE de 18 de desembre de 1982, núm. 203, que establix per a qüestions de competència el que regula l'article 31.1a). No obstant això, i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament seran aplicables, si és el cas, el Codi de Comerç, la LOTT i el seu Reglament i la resta de normes de procediment i d'aplicació general.  
4. Atesa l'absència del vocal representant d'empreses carregadores i usuaris que va excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja esmentat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
5. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta hi adjunta van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda, interposada per Hermanos Robledo, SA, representada per Manuel Robledo Montequin contra Fret Logistic, SL, ja que dels fets relatats, documents probatoris i declaracions efectuades, s'establix que s'ha realitzat el transport reclamat dins de les condicions contractuals convingudes i ha de ser abonat el seu import.  
  
Per tot això, Fret Logistic, SL, haurà d'abonar a Hermanos Robledo, SA, la quantitat de mil vint-i-huit euros amb cinquanta cèntims (1.028.50 euros), més els interessos produïts a partir de la interposició d'esta demanda (14.05.2013) i la liquidació dels quals s'efectuarà en el moment de l'execució d'este laude.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se'n l'execució forçosa, davant del Jutjat de 1a Instància d'Alacant, de conformitat amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Estos terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 27 de gener de 2014.- El president de la Junta Arbitral de Transports d'Alacant: Luis Felipe Suárez Jorcano.